《秋宵宴集酒阑漫兴得娘字》
清代·严虞惇

客里经秋只自伤，况逢明月倍凄凉。悲歌燕市寻屠狗，寥落江潭解佩攘。

天上已归秦弄玉，人间重见杜韦娘。酒阑曲罢浑无寐，疑是维摩证道场。

作者简介：（1650—1713）江苏常熟人，字宝成，号思庵。康熙三十六年一甲二名进士，授编修。馆阁文字，多出其手。己卯科场狱兴，以子侄有嫌，坐镌级。旋起补国子监监丞，官至太仆寺少卿。著述甚富，有《读书质疑》、《严太仆集》等。